Sentenza tal-14.06.2021 ECLI:MT:CIV:2021:353243 Sessjoni tal-Għid il-Ħamsin Qorti tal-Maġistrati (Malta) RIK NRU 193/2020: OASIS TRAVEL AND TOURISM LIMITED (C75564) V. TACA INSAAT VS TICARET (OC 1225) (AMMONT DOVUT – AMMISSJONI) MAĠISTRAT: DR. VICTOR G. AXIAK 14 ta' Ġunju 2021 IL-QORTI, wara li kkunsidrat ir-rikors ta' Oasis Travel and Tourism Limited ("il-kumpanija rikorrenti") ippreżentat fit-8 ta' Ottubru 2020, wara li rat in-nota t'ammissjoni ppreżentata minn Taca Insaat Vs Ticaret ("il-kumpanija intimata") fit-28 ta' April 20211, wara li rat li fis-seduta tal-31 ta' Mejju 2021 id-difensur legali tal-kumpanija kkonfermat illi l-ammissjoni in kwistjoni saret mingħajr ebda kundizzjoni, qed tagħti din is- Il-kumpanija rikorrenti qed titlob mingħand dik intimata is-somma ta' ħamest elef sitt mija u tlettax-il euro u tletin ċenteżmu (€5,613.30) rappreżentanti bilanċ ta' prezz mhux imħallas għal servizzi reżi lilha, kif jirriżulta miż-żewġ fatturi annessi mar-rikors u mmarkati bħala Dok A u Dok B, flimkien mal-ispejjeż u l-imgħaxijiet legali mid-data ta' kull fattura relattiva sad-data tal-pagament effettiv. Fit-28 ta' April 2021 il-kumpanija intimata ppreżentat nota li permezz tagħha ammettiet it-talba tal-kumpanija rikorrenti kif dedotta. Sentenza tal-14.06.2021 ECLI:MT:CIV:2021:127194 Sessjoni tal-Għid L-Imdina Kif ġie ikkonfermat fis-seduta tal-31 ta' Mejju 2021, din l-ammissjoni la kienet kwalifikata u lanqas magħmula b'xi kundizzjonijiet u għalhekk anke fuq l-iskorta tal- massima confessio facta in judicio omni probatione major est it-talba tal-kumpanija rikorrenti tirriżulta ġustifikata u timmerita konferma. Deċiżjoni Għal dawn ir-raġunijiet il-Qorti tiddisponi minn din il-kawża billi tilqa' t-talba tal-kumpanija rikorrenti u: Tiddikjara li l-kumpanija intimata hija debitriċi tal-kumpanija rikorrenti fis-somma ta' ħamest elef sitt mija u tlettax-il euro u tletin ċenteżmu (€5,613.30) rappreżentanti bilanċ ta' prezz mhux imħallas għal servizzi reżi lilha, Tikkundanna lill-kumpanija intimata tħallas lill-kumpanija rikorrenti dan l-ammont flimkien mal-imgħaxijiet kif mitluba. Spejjeż a karigu tal-kumpanija intimata. Maġistrat Reġistratur